El Programa europeu de cooperació transfronterera Interreg V-A Espanya-França-Andorra (POCTEFA) 2014-2020 és un programa creat per a fomentar el desenvolupament sostenible del territori fronterer d'Espanya, França i Andorra, i orientat a reforçar la integració econòmica i social d'aquesta zona.
El POCTEFA 2014-2020 va ser aprovat per la Comissió Europea el 19 de maig de 2015.
El territori elegible del POCTEFA és el següent:
El Comitè de Programació del Programa Operatiu de Cooperació Territorial Espanya-França-Andorra (POCTEFA) 2014-2020 va aprovar el 22 d'abril de 2020, per consulta escrita, la resolució provisional II de la 3a. convocatòria de projectes, relativa a la programació de candidatures de la llista de reserva.
D'aquests projectes un 80% tenen participació catalana.
El seminari "POCTEFA i tu: Cooperem per continuar creixent", el primer seminari de capitalització de projectes organitzat pel Programa de cooperació territorial Espanya-França-Andorra (POCTEFA) 2014-2020 ha tingut un gran èxit, amb la participació de prop de 250 persones.
Les jornades han estat centrades en els bons resultats, les bones pràctiques i el futur del programa i els seus projectes, amb la participació de representants d'altres programes (Med, Sudoe, Interact), de la Comissió Europea i del territori, que han explicat les experiències que s'estan duent a terme per tal de fomentar la cooperació transfronterera.
Les jornades, s'han orientat principalment a donar a conèixer els resultats dels projectes del Programa POCTEFA, amb la presentació de les experiències dels projectes COOPEREM, OPCC, iForWood i CONECTFOR i la seva influència en el desenvolupament del territori transfronterer.
També s'ha fet la presentació de l'eina "CAPITEFA" que és la nova eina de capitalització de projectes del Programa POCTEFA.
Aquestes jornades han possibilitat als assistents l'oportunitat d'explorar potencials col·laboracions amb altres promotors de projectes.
Streaming i presentacions de les jornades
El Comitè de Programació del Programa Operatiu de Cooperació Territorial Espanya-França-Andorra 2014-2020 es va reunir a Jaca el 15 d'octubre de 2019, on es van escollir els projectes programats a la tercera i última convocatòria.
La tercera convocatòria del programa ha tingut un gran èxit, ja que s'han presentat 74 projectes, dels quals s'han programat 43 projectes per un import de 31,1 milions d'euros de FEDER pel territori transfronterer.
S'ha constituït una llista de reserva de projectes que no han pogut ser programats per manca de fons disponibles.
Segons s'indica en la tercera convocatòria del POCTEFA, un cop transcorreguts 6 mesos des de la resolució provisional, l'Autoritat de Gestió certificarà la quantitat FEDER disponible alliberada i aquests projectes podran ser programats conforme a l'ordre de puntuació assignat i a la disponibilitat de FEDER.
Per tal d'escollir els projectes que es programaran a la tercera i última convocatòria del Programa de Cooperació Territorial Espanya-França-Andorra (POCTEFA) 2014-2020, s'ha reunit el 2 de juliol de 2019, a la Maison de la Catalanité del Consell Departamental dels Pirineus Orientals, el Comitè Territorial Est.
Aquest sessió va ser presidida pel coordinador del Comitè, Lluis Juncà, Director general de Promoció Econòmica, Competència i Regulació, del Departament de la Vicepresidència i d'Economia i Hisenda de la Generalitat de Catalunya.
El Director general de Serveis del Consell Departamental dels Pirineus Orientals, Jéremie Le Fouiller, va donar la benvinguda als membres del Comitè Territorial Est, composat pel Consell Regional d'Occitània, el Consell Departamental dels Pirineus Orientals, el Consell Departamental de l'Arieja, la Generalitat de Catalunya, l'Estat espanyol, l'Estat francès i l'Autoritat de Gestió del Programa.
En el decurs de la reunió es van analitzar els 7 projectes que s'han presentat a aquesta tercera convocatòria del POCTEFA 2014-2020, per la zona Est.
Els resultats del Comitè seran comunicats a l'Autoritat de Gestió per a la consideració en el Comitè de Programació, que tindrà lloc el 15 d'octubre de 2019.
Un cop finalitzada la reunió, els membres del Comitè van realitzar una visita al projecte Tr3s local, aprovat a la segona convocatòria del Programa i del qual n'és cap de fila el Departament d'Agricultura, Ramaderia, Pesca i Alimentació de la Generalitat de Catalunya, sent la resta de socis la Cambra d'Agricultura de Perpinyà i la Cambra d'Agricultura de l'Arieja.
El passat 12 de febrer de 2019 va tenir lloc a Jaca (Aragó), el seminari de presentació de la 3a convocatòria de projectes del Programa Interreg V-A Espanya-França-Andorra (POCTEFA 2014-2020) on hi van participar més de 200 persones.
La jornada va constar de dues parts: la sessió plenària del matí va permetre a les responsables de la gestió del programa parlar sobre els criteris i processos de selecció de les candidatures i sobre les regles de finançament, certificacions i pagaments.
Per la tarda es van dur a terme cinc sessions específiques per a cadascun dels eixos, gràcies a les quals els beneficiaris potencials van poder intercanviar preguntes i resoldre dubtes amb els membres de la Secretaria Conjunta i del partenariat del programa.
A més, durant tot el dia, es van habilitar espais d'intercanvi per a la recerca de socis.
Durant el seminari es van donar a conèixer les principals novetats de la nova convocatòria, que es resumeixen a continuació:
Recordem que la Direcció General de Promoció Econòmica, Competència i Regulació resta a la vostra disposició per tal de guiar-vos en tot el procés de preparació de la candidatura i per resoldre els vostres dubtes.
Podeu contactar-nos mitjançant el correu electrònic [EMAIL]
Més informació i accés a les presentacions
El seminari de beneficiaris de projectes de la segona convocatòria del Programa Operatiu POCTEFA 2014-2020 va tenir lloc a Barbastre (Osca) el 15 de març de 2017.
Aquest seminari de formació pels beneficiaris dels projectes programats va tenir un gran èxit, amb la participació de prop de 200 caps de fila i socis dels 62 projectes programats en aquesta convocatòria.
També van assistir els membres de l'Autoritat de Gestió i de la Secretaria Conjunta del Programa i els membres del partenariat institucional del Programa.
Per part de la Generalitat de Catalunya van estar pressents membres de la Subdirecció general de Programació Econòmica, com a membres del partenariat institucional del Programa Operatiu, així com representants dels projectes programats amb participació catalana.
Aquest seminari va comptar amb la presència dels senyors Antonio Pascual, secretari general de la CTP i Jean-Louis Valls, director de l'Autoritat de Gestió de la CTP.
El Comitè de Programació del Programa Operatiu de Cooperació Territorial Espanya-França-Andorra 2014-2020 es va reunir a Biarritz el 8 de novembre de 2017, on es van escollir els projectes programats a la segona convocatòria.
La segona convocatòria del programa ha tingut un gran èxit, ja que s'han presentat 169 projectes, dels quals 101 han passat a la segona fase; s'han programat 62 projectes per un import de 71,2 milions d'euros de FEDER pel territori transfronterer.
D'aquests projectes un 67% tenen participació catalana, amb un import FEDER del 21% del total FEDER assignat a la convocatòria.
6 projectes programats per un import FEDER de 11,4 milions d'euros.
14 projectes programats per un import FEDER de 19,2 milions d'euros.
6 projectes programats per un import FEDER de 10 milions d'euros.
14 projectes programats per un import FEDER de 10.6 milions d'euros.
Per tal d'escollir els projectes que es programaran a la 2a. convocatòria del Programa de Cooperació territorial Espanya-França-Andorra (POCTEFA) 2014-2020, s'ha reunit el 28 de setembre de 2017, a la seu de la Delegació del Govern de Girona el Comitè Territorial Est.
Aquesta sessió va ser presidida pel c oordinador del Comitè, Albert Castellanos, Director general de Promoció Econòmica, Competència i Regulació, del Departament de la Vicepresidència i d'Economia i Hisenda de la Generalitat de Catalunya.
El Director de la Casa de la Generalitat a Perpinyà va donar la benvinguda als membres del Comitè Territorial Est, composat per el Conseil Régional Occitanie, el Conseil Départemental des Pyrénées-Orientales, el Conseil Départemental de l'Ariège, la Generalitat de Catalunya, l'Estat espanyol, l'Estat francès i l'Autoritat de Gestió del Programa.
En el decurs de la reunió es van analitzar els 11 projectes que s'han presentat a aquesta segona convocatòria del POCTEFA 2014-2020, per la zona Est.
Els resultats seran comunicats a l'Autoritat de Gestió per a la consideració en el Comitè de Programació, que tindrà lloc a Biarritz el 8 de novembre de 2017.
El 17 de juliol de 2017 va sortir publicada la llista definitiva de candidatures presentades a la segona fase de la segona convocatòria de projectes POCTEFA 2014-2020.
Dels 101 projectes admesos, 57 tenen participació catalana.
El Comitè de Programació per tal d'escollir els projectes que es programaran tindrà lloc el 8 de novembre de 2017.
El 26 d'abril de 2017 ha tingut lloc al Palais Beaumont de Pau (França), el Seminari adreçat als promotors de les candidatures admeses per presentar-se a la segona fase de la segona convocatòria de projectes del programa Interreg POCTEFA 2014-2020, amb prop de 200 assistents.
L'obertura del seminari va ser a càrrec de la senyora Pilar Maza, coordinadora de la Secretaria Conjunta del programa.
També va comptar amb representants dels socis institucionals del programa de la Generalitat de Catalunya, dels departaments francesos de Haute Garonne, Ariège, Hautes-Pyrénées i Pyrénées Atlantiques i de l'Estat francès, així com dels membres de la Secretaria Conjunta.
L'objectiu del seminari era donar recomanacions als promotors dels projectes per ajudar-los a presentar les seves candidatures i es va donar especial importància als punts següents:
El "Conveni de partenariat" ha d'estar signat i segellat per tots els socis del projecte i ha de portar la data del moment en què van començar a treballar en la preparació del projecte.
El Comitè de Programació del Programa Operatiu de Cooperació Territorial Interreg V-A Espanya-França-Andorra (POCTEFA) 2014-2020, es va reunir a Jaca l'11 d'abril de 2017 per escollir els projectes a participar en la segona fase de la segona convocatòria.
En aquest Comitè va participar la Generalitat de Catalunya, mitjançant la representació de la Direcció General de Promoció Econòmica, Competència i Regulació i la Direcció General d'Administració Local.
El resultat d'aquest Comitè ha estat la selecció de 106 projectes, dels 167 presentats en la primera fase, dels quals gairebé el 60% compten amb socis catalans.
Així mateix informem que el proper 26 d'abril de 2017 tindrà lloc a Pau (França ) una jornada informativa, organitzada per la Secretaria Conjunta.
Aquesta jornada, que es podrà seguir en streaming, va dirigida als promotors de projectes seleccionats a participar en la segona fase per orientar-los sobre com presentar el formulari de candidatura i la documentació que es requerirà a presentar.
El 28 de març de 2017 ha tingut lloc al Departament de la Vicepresidència i d'Economia i Hisenda el Seminari de certificació de despeses per als beneficiaris de la primera convocatòria de projectes del programa Interreg POCTEFA 2014-2020, amb prop de 100 assistents.
L'obertura del seminari ha estat a càrrec del senyor Albert Castellanos, Director general de Promoció Econòmica, Competència i Regulació del Departament de la Vicepresidència i d'Economia i Hisenda, com a Coordinador territorial Est del programa, i del senyor Jean-Louis Valls, Director del Programa.
Aquesta sessió també ha comptat amb els representants de l'Autoritat Nacional espanyola, de l'Autoritat Nacional francesa i de l'Autoritat de Certificació del programa, així com també dels membres de la Secretaria Conjunta.
Aquest seminari estava adreçat als responsables financers i als gestors dels projectes programats a la primera convocatòria amb la finalitat de facilitar instruccions sobre el procediment i la informació a presentar en el moment de la justificació i de la certificació de les despeses.
La resolució definitiva amb la llista de candidatures admeses i excloses a la primera fase de la segona convocatoria de projectes del programa Interreg POCTEFA 2014-2020 es va publicar el 20 de gener de 2017.
La llista de candidatures presentades en la 1a fase de la 2a convocatòria de projectes del programa Interreg V-A Espanya-França-Andorra (POCTEFA 2014-2020) ja está disponible i pot consultarla a l'enllaç següent: Candidatures presentades en 1a fase
El 10 de novembre de 2016 es va obrir la 2a. convocatòria de projectes, que està oberta als 5 eixos del Programa; es programarà un 40% del FEDER total, és a dir, 71,2 milions d'euros.
Aquesta convocatòria consta de 2 fases.
La primera fase implica la presentació d'una candidatura simplificada i el termini per presentar les candidatures estarà obert fins el 13 de desembre de 2016 a les 14:00 h.
El llistat de projectes que passaran a la segona fase es publicarà en abril de 2016; els projectes seleccionats hauran de presentar la candidatura complerta.
El 10 de novembre de 2016 va tenir lloc a Bordeaux (Burdeos) el Seminari de presentació de la 2a. convocatòria de projectes POCTEFA.
En aquest seminari es van donar a conèixer el calendari i la manera de presentació de les candidatures, els requisits d'admissió, els criteris i el procés de selecció de les candidatures i les certificacions i pagaments.
El seminari pels beneficiaris de projectes de la primera convocatòria del Programa Operatiu POCTEFA 2014-2020, va tenir lloc a Bidart (Pyrénées-Atlantiques, França) el 27 de juny de 2016.
El primer seminari de formació pels beneficiaris dels projectes de la 1a. convocatòria del Programa Operatiu POCTEFA 2014-2020, va tenir un gran èxit, amb la participació de prop de 170 caps de fila i socis dels 58 projectes programats en aquesta convocatòria.
També van assistir els membres de l'Autoritat de Gestió i de la Secretaria Conjunta del Programa i els membres de les Coordinadores Territorials.
Per part de la Generalitat de Catalunya van estar pressents membres de la Subdirecció General de Programació Econòmica i de la Direcció General d'Administració Local, com a membres del partenaritat institucional del Programa Operatiu, així com representants dels projectes programats amb participació catalana.
Aquest seminari va comptar amb la presència dels senyors Mathieu Bergé, secretari general de la CTP i Jean-Louis Valls, director de l'Autoritat de Gestió de la CTP.
El llistat dels projectes programats amb participació catalana d'aquesta primera convocatòria de projectes del POCTEFA 2014-2020 es pot consultar al pdf adjunt.
La llista de tots els projectes programats es pot consultar a l'enllaç següent: Projectes programats 1a convocatòria
La 1a convocatòria es va publicar el 10 de setembre de 2015 i es podien presentar les candidatures de projectes fins el 10 de novembre de 2015.
La convocatòria es va obrir als 5 eixos prioritaris del Programa.
El text de la convocatòria, així com la documentació necessària per a la presentació de candidatures estan disponibles a la pàgina oficial del POCTEFA.
El 29 de setembre de 2015 va tenir lloc a Saragossa el seminari de llançament del POCTEFA 2014-2020.
Durant el seminari es van presenar els eixos i objectius del Programa, es van tracgtar temes financers sobre els projectes, es va informar de les novetats respecte al programa anterior, faciliatnt el contacte entre socis de projectes potencials i es van resoldreels dubtes sobre els aspectes del programa i de la 1a convocatòria.
Podeu consultar tota la informació a l'enllaç següent: Seminari llançament POCTEFA 14-20